मनीष कर्ण,जनकपुरधाम। १७जून,२०१८. मैथिली जिन्दावाद! !
 सिमाला देवी मिडिया प्रा. लि. द्वारा जनकपुर धाममे सञ्चालित जनकनन्दनी एफ. एम. ९५. ५ मेगाहर्ज आई सँऽ नियमित प्रशारणमे आएल अछि ।
 आई एक समारोहक बीच पूर्व सांसद एवंम् बरिष्ट चिकित्सक विजय कुमार सिंह द्वारा उदघाटन पश्चात रेडियो नियमित रूपमे प्रशारणमे आएल अछि ।
 जनकनन्दनी एफ. एमके प्रवन्ध निर्देशक अर्जुन मन्डलकेर अध्यक्षतामे आयोजित उदघाटन समारोहक प्रमुख अतिथी डॉ. सिंह जनकपुर धाममे संचालनमे रहल विभिन्न एफ. एम. सब मात्र समाचारे आ गीतनाद नहि अपितु कला,संस्कृति सहित स्वास्थ्य ,शिक्षा पर जोड दैत आएल आ आगामी दिनमे सेहो अहि विषयसब पर केंद्रित भऽ काज करबाक विश्वास व्यक्त कएलनि ।
 उद्घाटन समारोहमे नेपाल पत्रकार महासंघ धनुषाक पूर्व अध्यक्ष एवंम् प्रदेश नम्बर २के सांसद रामअशिष यादव,संगीतकार एवंम् गायक सुनिल मल्लीक,नेपाल पत्रकार महासंघक धनुषा अध्यक्ष अनील मिश्र ,पत्रकार राजेश कुमार कर्ण , संचारकर्मी विकास साह ,जिल्ला ट्राफिक कार्यालय धनुषाक प्रमुख दिपक साह लगायतक ब्यक्तिसब शुभकाना मन्तव्य देने छलथि। 